FOTOD: Dramaatiline lõppvaatus Jõelähtme golfirajal - tiitlikaitsja põrus, Egeti Liiv kerkis meistriks! - Sport
FOTOD: Dramaatiline lõppvaatus Jõelähtme golfirajal - tiitlikaitsja põrus, Egeti Liiv kerkis meistriks!
Vaata teise ja kolmanda võistluspäeva ülekandeid!
Eesti meistrid Egeti Liiv ja Annika MeosFoto: MARI LUUD
Egeti Liiv kerkis Eesti meistriks golfi löögimängus, kui enne viimast võistluspäeva kindla liidrina alustanud tiitlikaitsja Egert Põldma juba esimeste radadega edu maha mängis.
Põldma juhtis Liivi ees viie löögiga, ent alustas otsustavat päeva par-5 rajal koguni üheksa löögiga. Esimesel viiel rajal tegi Põldma rajanormiga võrreldes kokku üheksa lööki rohkem ja pudenes nii ka kullakonkurentsist. Viimase päeva 75 löögiga läbinud Liiv Valgeranna Golfiklubist võtts meistritiitli, kolme päeva kokkuvõttes jäi tema saldoks 225 lööki ehk +9.
Liivi jaoks oli see löögimängus teine Eesti meistritiitel - alistamatuks jäi ta ka 2012. aastal.
"See oli väga suur üllatus, sellist asja ma küll ei oodanud. Päeva algul oli peas hõbemedal, aga pärast esimest rada juba ka kuld," kommenteeris Liiv pärast võistlust konkurendi ebaõnnestumist. "Lõpus tuli närv sisse, 18. rajal värises käsi nõnda, et kaugusemõõdikuga oli raskusi lipu leidmisega."
Päeva 83 löögiga lõpetanud Põldma päästis +12-ga hõbeda, viimasel päeval 73 lööki teinud Martin Järve sai +14-ga pronksi. Ühe enamlöögiga jäid neljandat kohta jagama Carl Hellat ja viimasel päeval rajanormi 72 lööki välja mänginud Marten Palm.
Naistest sai kindla esikoha Annika Meos, kes tegi viimasel päeval 79 ja kolmel päeval kokku 233 (+17) lööki. Klubikaaslast Niitvälja Golfiklubist, Liis Kuulit, edestas ta seitsme löögiga.
Eestlaste parim tulemus Russian Amateur Openil kuulus Sander Aadusaarele 30.06.2014
Eesti esigolfar võitis EGCC Trophy by Euronics turniiri (2) 03.08.2014
Eesti golfi meistrivõistluste teise päeva järel hoiab endiselt kindlat liidrikohta aktiivsest sportlaskarjäärist loobunud tiitlikaitsja Egert Põldma.
Põldma läbis teise päeva Jõelähtme EGCC väljakutel 74 löögiga ning kahe päeva kokkuvõttes asub tulemusega +1 esikohal. Laupäeval 78 lööki teinud Egeti Liiv on teine +6-ga, 74 lööki teinud Gert Holland kolmas +13-ga.
Võistluste eelsetest soosikutest asub Sander Aadusaar viiendal (+12, laupäeval 79 lööki), Martin Järve kuuendal (+13, 76) ja laupäeva parima tulemuse mänginud Marten Palm kaheksandal kohal (+15, 73).
Naistest kerkis liidriks Annika Meos, kes läbis teise päeva 73 löögiga ja kelle saldo on +10. Liis Kuuli kaotab talle viie löögiga.
Eesti golfi meistrivõistluste avapäeva järel haaras liidrikoha aktiivsest sportlaskarjäärist loobunud tiitlikaitsja Egert Põldma.
Põldma läbis Jõelähtme Estonian Estonian Golf & County Club'i väljakutel avapäeva 71 löögiga ehk ühe alla par'i. Põldma kontosse jäi avapäeval kolm birdie't ja kaks bogey't. Temast ühe löögiga jääb maha Egeti Liiv, temast omakorda ühega Carl Hellat.
Soosikutest läbis Eesti parimat handicap'i hoidev Sander Aadusaar raja 77 löögiga (+5), MMile sõitvad Marten Palm ja Martin Järve jäid veelgi kaugemale - Järve tegi 81 (+9), Palm 86 (+14) lööki.
Naistest jagavad avapäeva järel esikohta Merlin Palm ja Cliona Georgia Dalberg 77 löögiga (+5), Annika Meos kaotab neile nelja löögiga.
FOTOD: Egert Põldma tuli Eesti golfimeistriks, pronks kaotati dramaatiliselt